**REPUBLIKA HRVATSKA**

**PRIMORSKO GORANSKA ŽUPANIJA**

**GRAD KRK**

**Trg bana Josipa Jelačića 2**

**51500 KRK**

**Šifra grada: 215**

**IBAN: HR5824020061821500001**

**Matični broj: 02543095**

**OIB: 12405095116**

**Razina: 22**

**RKP: 30777**

**Šifra djelatnosti: 8411**

**Razdoblje: 01.01. – 30.09.2023.**

Krk, 10. listopad 2023.

**BILJEŠKE UZ FINANCIJSKE IZVJEŠTAJE**

**PRORAČUNA GRADA KRKA ZA RAZDOBLJE**

**OD 01.01.2023. – 30.09.2023.**

Financijski izvještaj za razdoblje 01.01.-30.09.2023. godine, razina 22, sastavljen je temeljem Pravilnika o financijskom izvještavanju u proračunskom računovodstvu (Narodne novine 37/22), Pravilnika o proračunskom računovodstvu i računskom planu (Narodne novine 124/14, 115/15, 87/16, 3/18, 126/19 i 108/20), te Okružnice Ministarstva financija o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 30. rujna 2023. godine, od 6. listopada 2023. godine (KLASA: 400-02/23-01/27, URBROJ: 513-05-03-23-3).

**Razina 22 izvještaja znači da pored rashoda Jedinstvenog upravnog odjela izvještaj sadrži samo rashode za proračunske korisnike – ustanove koji su financirani iz proračuna Grada Krka, odnosno umanjen je za prihode iz nenadležnih proračuna, vlastite i namjenske prihode i rashode koji se iz ovih prihoda financiraju.**

Sastoji se od obrazaca PR-RAS i OBVEZE koji se predaju Ministarstvu financija putem aplikacije Financijsko izvještavanje u sustavu proračuna i Registar proračunskih i izvanproračunskih korisnika (RKPFI), te bilješki koje se objavljuju na internetskim stranicama Grada Krka [www.grad-krk.hr](http://www.grad-krk.hr).

Proračun Grada Krka za 2023. godinu usvojen je na sjednici Gradskog vijeća Grada Krka od 14. prosinca 2022. godine, u iznosu od 22.259.510,00 eura prihoda i primitaka, 2.254.780,00 eura viška prihoda iz prethodne godine te 24.514.290,00 eura rashoda i izdataka. Na sjednici Gradskog vijeća od 27. lipnja 2023. usvojene su I. Izmjene i dopune Proračuna Grada Krka u iznosu od 24.457.725,31 eur prihoda i primitaka, 2.257.774,69 eur konsolidiranog prenesenog viška iz 2022. godine te 26.715.500,00 eur rashoda i izdataka.

Proračun sadrži i planirane prihode i rashode iz nenadležnih proračuna (otočkih općina) za financiranje ustanove temeljem sporazuma o sufinanciranju.

**OBRAZAC PR-RAS - PRIHODI I RASHODI**

Bilješka 1 (Šifre 6, 7, 8)

U razdoblju od 01.01. do 30.09.2023. godine ostvareno je 11.934.603,00 eura prihoda poslovanja, što je u odnosu na prethodnu godinu ostvarenje od 170,4%. Od prodaje nefinancijske imovine ostvareno je 96.044,07 eura što je smanjenje od 83,3% u odnosu na prethodnu godinu. Od financijske imovine i zaduživanja nije ostvareno primitaka, kao ni u istom razdoblju prethodne godine.

Povećanja su evidentirana na stavkama prihoda od poreza na dohodak, pomoći iz inozemstva i od subjekata unutar općeg proračuna, prihoda od upravnih i administrativnih pristojbi i pristojbi po posebnim propisima i prihoda od prodaje proizvoda i robe te pruženih usluga, prihoda od donacija te povrati po protestiranim jamstvima.

****

Bilješka 2 (Šifra 61)

Porezni prihodi ostvareni su u iznosu od 4.193.625,27 eur, što je 14% više od ostvarenja prethodne godine.

Prihodi od poreza na dohodak ostvareni su u iznosu od 2.912.075,40 eur i veći su za 32,3% od prihoda ostvarenih prethodne godine. Više je ostvareno od poreza na dohodak od nesamostalnog rada (43,7%), poreza na dohodak od samostalnih djelatnosti (22,5%) poreza na dohodak od imovine i imovinskih prava (11%), poreza na dohodak od kapitala (84,2%), od poreza na dohodak po godišnjoj prijavi (35,1%) te povrata poreza na dohodak po godišnjoj prijavi (31,1%). 99,6% manje su ostvareni prihodi od poreza na dohodak utvrđeni u postupku nadzora za prethodne godine.

Prihodi od poreza na imovinu ostvareni su u iznosu od 1.454.383,49 eur i smanjeni su za 22,7%.

Porez na promet nekretnina ostvaren je u iznosu od 840.623,52 eur, što je 82,1% ostvarenja istog razdoblja prethodne godine (2022. godina bila je iznimna po ostvarenim kupoprodajama nekretnina na području Grada). Porez na potrošnju alkoholnih i bezalkoholnih pića ostvaren je u iznosu od 10.802,45 eur i bilježi smanjenje od 42,7% u odnosu na isto razdoblje prethodne godine (navedeni porez ukinut je krajem 2020. godine, radi se o dugovima iz ranijih razdoblja ili o postupcima u kojoj se primjenjuje Odluka iz ranijih godina).

Bilješka 3 (Šifra 63)

Prihodi od pomoći ostvareni su u iznosu od 4.894.330,06 eur što je 750% ostvarenja prihoda u istom razdoblju prethodne godine. Sastoje se od pomoći izravnanja za decentralizirane funkcije, kapitalnih pomoći iz drugih proračuna te od tekućih pomoći institucija i tijela EU.

**Pomoći temeljem prijenosa EU sredstava:**

* 3.003.748,30 eur od Ministarstva mora, prometa i infrastrukture za Projekt izgradnje širokopojasne mreže sljedeće generacije na otoku Krku.

**Kapitalne pomoći otočkih općina:**

* 196.493,48 eur od Općine Omišalj za Projekt izgradnje širokopojasne mreže sljedeće generacije na otoku Krku,
* 270.646,41 eur od Općine Dobrinj za Projekt izgradnje širokopojasne mreže sljedeće generacije na otoku Krku,U
* 626.966,99 eur od Općine Malinska-Dubašnica za Projekt izgradnje širokopojasne mreže sljedeće generacije na otoku Krku,
* 78.348,67 eur od Općine Punat za Projekt izgradnje širokopojasne mreže sljedeće generacije na otoku Krku,
* 70.908,12 eur od Općine Vrbnik za Projekt izgradnje širokopojasne mreže sljedeće generacije na otoku Krku,
* 133.773,22 eur od Općine Baška za Projekt izgradnje širokopojasne mreže sljedeće generacije na otoku Krku.

**Kapitalne pomoći proračuna iz drugih proračuna i izvanproračunskim korisnicima:**

* 74.364,00 eur od Fonda za zaštitu okoliša i energetsku učinkovitost za poticanje mjera odvojenog prikupljanja otpada
* 135.288,72 eur od Ministarstva regionalnog razvoja i fondova europske unije za Projekt prikupljanja, odvodnje i pročišćavanja otpadnih voda na području otoka Krka

**Tekuće pomoći otočkih općina:**

* 3.388,02 eur od otočkih općina za istraživanje i pripremu za izdavanje knjige o prapovijesti otoka Krka
* 4645,30 eur od otočkih općina za Festival folklora otoka Krka 2023. godine

**Tekuće pomoći od institucija i tijela EU:**

* 45.373,14 eur za provođenje projekta CLIMABOROUGH HORIZON.

**Pomoći izravnanja za decentralizirane funkcije:**

* 250.225,69 eur od Ministarstva financija za decentralizirane funkcije vatrogastva.

Bilješka 4 (Šifra 64)

Prihodi od imovine ostvareni su u iznosu od 761.060,54 eur što je 95,8% od ostvarenog u istom obračunskom razdoblju 2022. godine.

Prihodi od zateznih kamata ostvareni su u iznosu od 76,48 eur, što predstavlja smanjenje od 98,2% u odnosu na prethodnu godinu iz razloga što obračunate zatezne kamate nisu podmirene unutar izvještajnog razdoblja.

Naknade za koncesije ostvarene su u iznosu od 186.780,31 eur, što je 93,9% od ostvarenja prethodne godine.

Prihodi od zakupa i iznajmljivanja imovine (poslovni prostori, javne površine, poljoprivredno zemljište, najam stana...) ostvareni su u iznosu od 539.745,88 eur, što je smanjeni od 3,8% u odnosu na prethodnu godinu.

Naknada za korištenje nefinancijske imovine (kablovska televizija i spomenička renta) ostvarena je u iznosu od 34.457,87 eur, odnosno 14,4% više u odnosu na ostvareno u izvještajnom razdoblju prethodne godine.

Bilješka 5 (Šifra 65)

Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu od 1.950.064,90 eur, što je 10,3% više od ostvarenja prethodne godine.

Upravne i administrativne pristojbe (Šifra 651) bilježe povećanje od 17% i ostvarene su u iznosu od 264.893,36 eura. Unutar ove skupine prihoda, na stavci gradskih pristojbi i naknada (Šifra 6512) ostvareno je 5.070,34 eur, što predstavlja 195,6% ostvarenja istog razdoblja prethodne godine. Krajem 2022. godine izdane su fakture za naknadu za grobna mjesta što je rezultiralo većem priljevu sredstava u izvještajnom razdoblju ove godine. Uprihodovane su naknade za troškove postupaka.

Ostale upravne pristojbe i naknade (državni biljezi) ostvarene su u iznosu od 9.524,37 eur što je 95,5% ostvareno u istom obračunskom razdoblju 2022. godine, dok su ostale pristojbe i naknade (turistička pristojba, naknada za zadržavanje nezakonito izgrađenih zgrada, naknada za promjenu namjene poljoprivrednog zemljišta, te ostale naknade) naplaćene u iznosu od 250.298,65 eur (17,% više od ostvarenja prethodne godine). Bilježena su veća ostvarenja prihoda od turističke pristojbe i prihoda od naknade za promjenu namjene poljoprivrednog zemljišta.

Prihodi po posebnim propisima (Šifra 652) ostvareni su u iznosu od 131.710,35 eur, odnosno smanjeni su za 47,4%. Odnose se na prihode za vodni doprinos koji su ostvareni u iznosu od 2.191,25 eur (povećanje 53,2%) te na ostale nespomenute prihode u iznosu od 129.519,10 eur što je smanjenje od 48 % u odnosu na isto izvještajno razdoblje prethodne godine iz razloga što je prethodne godine evidentirana ošasna imovina koja je temeljem Zakona o nasljeđivanju prešla u vlasništvo Grada.

Prihodi od komunalne naknade i komunalnog doprinosa (Šifra 653) ostvareni su u iznosu od 1.553.461,19 eur, što je povećanje od 20,3% u odnosu na ostvarenje prethodne godine. Prihodi od komunalnog doprinosa veći su za 66% (veći broj izdanih građevinskih dozvola), dok su prihodi za komunalnu naknadu manji za 3,5% od ostvarenja prethodne godine.

Bilješka 6 (Šifre 663 i 681)

Prihodi od tekućih donacija pravnih i fizičkih osoba izvan općeg proračuna ostvareni su u iznosu od 89.484,10 eur, što je 37,3% više od ostvarenja prethodne godine. Prihodi se odnose na sredstva Vatrogasne zajednice otoka Krka za potrebe poslovanja JVP Krk.

Prihodi od kazni i upravnih mjera ostvareni su u iznosu od 46.038,13 eur i bilježe smanjenje od 2,2% u odnosu na isto razdoblje prethodne godine. U ovu skupinu prihoda ubrajaju se kazne prometnog (prometni prekršaji) i komunalnog redarstva Grada Krka.

Bilješka 7 (Šifra 7)

Prihodi od prodaje nefinancijske imovine ostvareni su u iznosu od 96.044,07 eur, što je 16,7% od ostvarenja istog razdoblja prethodne godine. Odnosi se na prihode od prodaje građevinskog zemljišta u iznosu od 92.804,51 eur (smanjenje od 73,4%), prihode od prodaje stanova sa stanarskim pravom u iznosu od 1.177,56 eur (smanjenje od 99,4%) te na prihode od prodaje uredske opreme u iznosu od 2.062,00 eur(povećanje od 210,7%). Do kraja III. kvartala 2022. godine pojedini stanovi otkupljeni su u cijelosti te je prodano više građevinskih zemljišta u odnosu na isto razdoblje ove godine. Povećanje prihoda od 210,7% od prodaje uredske opreme odnosi se na evidentiranje zamjene dva fotokopirna uređaja (staro za novo).

Bilješka 8 (Šifra 3)

Ostvareni rashodi poslovanja iznose 4.799.280,12 eur i veći su od rashoda poslovanja prethodne godine za 22,8%. Sadrže 1.465.161,17 eur rashoda za proračunske korisnike u dijelu koji financira proračun Grada Krka za ustanove u vlasništvu grada:

* za Gradsku Knjižnicu 52.941,83 eur
* za Centar za kulturu 157.003,56 eur
* za Dječji vrtić - za objekte u Krku i Vrhu 823.675,00 eur
* Za JVP - iz proračuna Grada Krka i PVZ 146.956,98 eur

- od por. na doh.i za dec.funk. vatr. 284.583,80 eur

Ovi su rashodi u odnosu na prethodnu godinu povećani za 20%.

Bilješka 9 (Šifra 31)

Plaće za zaposlene sadrže 9 mjesečnih plaća i to od plaće za siječanj do plaće za rujan 2023. godine. Plaća za rujan isplaćena je u listopadu 2023. godine, te je povećala obveze. U odnosu na 2022. godinu rashodi za zaposlene u upravi povećani su za 9,9%. Broj djelatnika u upravi povećan je za tri osobe (zaposlena su dva namještenika te je zaposlena osoba na određeno vrijeme do povratka službenice s rodiljnog). Od plaće za veljaču ove godine primjenjuje se nova osnovica za obračun plaća (povećanje od 5,8%).

Bilješka 10 (Šifra 32)

Materijalni rashodi ostvareni su u iznosu od 1.914.097,35 eur, odnosno povećani su za 29,0% u odnosu na isto razdoblje prošle godine.

Značajnija odstupanja bilježe slijedeće stavke:

* **Naknade za prijevoz na posao i s posla** - utrošeno je 8.183,81 eur odnosno 30,3% više od rashoda prethodne godine. Obračun putnih troškova vrši se prema danima prisutnosti na poslu, a temeljem udaljenosti od mjesta stanovanja (u kilometrima). U svibnju 2022. godine povećane su naknade sa 1,00 kn (0,13 eur) na 1,35 kn (0,18 eur). U 2023. godini zaposlena su dva nova djelatnika sa prebivalištem van mjesta rada.
* **Službena putovanja** – utrošeno je 12.8003,75 eur ili 906,0% više u odnosu na isto razdoblje prethodne godine. Ostvareno je više službenih putovanja djelatnika uprave.
* **Stručno usavršavanje zaposlenika** – utrošeno je 1358.33 eur ili 4,8% više u odnosu na isto razdoblje prethodne godine.
* **Uredski materijal i ostali materijalni rashodi** – utrošeno je 19.360,86 eur odnosno 23,6% više u odnosu na prethodnu godinu. Nabavljene su potrepštine za potrebe redovnog poslovanja.
* **Energija** – ostvareno je u iznosu od 149.390,01 eur tj. 25,2% više od istog razdoblja prethodne godine. U 2023. godini zaprimljena je i plaćena faktura za električnu energiju za prosinac 2022. godine.
* **Sitni inventar i auto gume** - utrošeno je 1612,32 eur ili 11,8% više u odnosu na isto razdoblje prethodne godine.
* **Službena, radna i zaštitna odjeća i obuća** – utrošeno je 1.317,29 eur ili 68,8% više u odnosu na isto razdoblje prethodne godine. Do povećanja dolazi zbog kupnje nove službene, radne i zaštitne odjeće i obuće za potrebe komunalnih i prometnih redara.
* **Usluge telefona, pošte i prijevoza** - utrošeno je 55.527,15 eur ili 11,5% više u odnosu na isto razdoblje prethodne godine.
* **Usluge tekućeg i investicijskog održavanja** – utrošene su u iznosu od 899.068,30 eur (35,7% više od istog razdoblja prethodne godine). Uređeni su unutarnji zidovi dva ureda gradske uprave, popravljen je podizni stup na ulazu u stari dio grada, obavljeni su razni radovi na održavanju oborinske kanalizacije, nabavljene su sjedalice i panel ograda sa stupovima na sportskom centru Josip Pepi Uravić, te je došlo do povećanja cijena usluga redovitih mjesečnih usluga raznih održavanja.
* **Usluge promidžbe i informiranja** – utrošeno je 45.804,93 eur, odnosno 53,7% više od razdoblja prethodne godine. Ostvareni su troškovi za promidžbu projekta širokopojasne mreže otoka Krka.
* **Zakupnine i najamnine** - ostvarene su u iznosu od 37.000,19 eur, odnosno 32,5% više od ostvarenja prethodne godine. Za potrebe atletskog događaja Jump2 Krk unajmilo se zaletište.
* **Zdravstvene i veterinarske usluge** – ostvarene su u iznosu od 8.503,64 eur odnosno 46,0% manje u odnosu na prethodno razdoblje. Ostvareni troškovi su manji u odnosu na prethodno razdoblje budući da su u prethodnom razdoblju obavljeni zdravstveni pregledi djelatnika.
* **Intelektualne i osobne usluge** – ostvareno je 285.649,96 eur tj. 53,5% više od ostvarenja prethodne godine. Radi se o rashodima za projekt izgradnje širokopojasne mreže sljedeće generacije otoka Krka, intelektualne usluge za potrebe gradske uprave i komunalnog odsjeka te o odvjetničkim uslugama u parničkom postupku.
* **Ostale usluge** - ostvarene su u iznosu od 202.788,32 eur (12,3% više od ostvarenja prethodne godine). Radi se u najvećoj mjeri o uslugama čišćenja i pranja (javnih površina) u komunalnom sustavu. U 2023. bilježe se rashodi za Regatu „Krčka jedra“ i projekt AIDA Hrvatska, festival Folklora Otoka Krka, rashodi za energetske preglede i certifikate za energetsku obnovu zgrada u javnom sektoru, usluge čuvanja imovine i osoba te konzultantske usluge za pripremu EU projekata.
* **Premije osiguranja** – ostvarene su u iznosu od 10.323,94 eur (12,4% više od ostvarenja prethodne godine). Radi se o povećanju cijene usluga premija obveznog osiguranja službenih motornih vozila, osiguranja od nezgode, osiguranja od opće odgovornosti te osiguranja od požara i elementarnih šteta.
* **Reprezentacija** – ostvarene su u iznosu od 6.610,68 eur odnosno 45,2% više u odnosu na prošlo obračunsko razdoblje. Održana je manifestacija Krčka jedra 2023. godine.
* **Članarine i norme** – ostvarene su u iznosu od 5.397,58 eur odnosno 82,4% više u odnosu na prethodno obračunsko razdoblje zbog povećanja cijene istih.
* **Pristojbe i naknade** – ostvarene su u iznosu od 45.745,65 eur (4,5% više od ostvarenja prethodne godine).

Bilješka 11 (Šifra 34)

Financijski rashodi ostvareni su sa 18.950,26 eur, što predstavlja smanjenje od 34,2% u odnosu na prethodno obračunsko razdoblje. Rashodi se odnose na kamate na kredite i bankarske naknade (naplate platnog prometa).

Bilješka 12 ( Šifra 36)

Pomoći dane u inozemstvo i unutar općeg proračuna ostvarene su u iznosu od 1.633.746,21 eur (povećanje od 17,0 %).

Unutar skupine ostvarene su:

* tekuće pomoći proračunskim korisnicima drugih proračuna u iznosu od 130.537,46 eur (14,2% više od ostvarenja prethodne godine). Radi se o programima u osnovnoškolskom obrazovanju, sufinanciranju produženog boravka u Osnovnoj školi u Krku, te o sufinanciranju programa Centra za poljoprivredu i ruralni razvoj PGŽ-a.
* prijenosi proračunskim korisnicima za financiranje redovne djelatnosti u iznosu od 1.459.952,40 eur (povećanje od 20,0% u odnosu na prethodnu godinu).

Bilješka 13 (Šifra 37)

Naknade građanima i kućanstvima na temelju osiguranja i druge naknade ostvarene su u iznosu od 196.480,47 eur (povećanje od 15,6%). Povećani su iznosi za stipendije učenika i studenata, isplaćene su uskrsnice za umirovljenike sa prebivalištem na području Grada Krka.

Bilješka 14 (Šifra 38)

Ostali rashodi ostvareni su u iznosu od 527.101,69 eur, odnosno povećani su za 43,3%. Tekuće donacije u novcu (udrugama za različite programe, političkim strankama, sufinanciranje izdavaštva, proslave i pokroviteljstva, sufinanciranje Turističke zajednice otoka Krka i dr.) ostvarene su u iznosu od 311.972,02 eur (povećanje od 32,5%).

Kapitalne donacije neprofitnim organizacijama (Šifra 3821) ostvarene su u iznosu od 170.319,17 eur, odnosno 99,1% više u odnosu na prethodnu godinu. Pored kapitalne donacije Vatrogasnoj zajednici u 2023. godini evidentirane su kapitalne donacije udrugama u kulturi.

Bilješka 15 (Šifra 4)

Rashodi za nabavu nefinancijske imovine iznose ukupno 5.676.178,22 eur, što je za 316,3% više od ostvarenja istog razdoblja prethodne godine.

U promatranom razdoblju otkupljeno je zemljišta u iznosu od 383.917,25 eur, odnosno 92,1% više od ostvarenja istog razdoblja prethodne godine. Tijekom ovog obračunskog razdoblja otkupljeno je zemljište na području Vrha, gdje je planirana izgradnja objekta koji će biti u funkciji dječjeg vrtića.

Rashodi za nematerijalnu imovinu (Šifra 412) iznose 51.266,22 eur (65,9% više od prošlog obračunskog razdoblja). Radi se o rashodima za licence za programe Gradske uprave te o ulaganjima na tuđoj imovini. U istom razdoblju prethodne godine na ovoj šifri evidentirani su rashodi u iznosu od 30.895,94 eur. U 2023. godini bilježeno je ulaganje na tuđoj imovini u iznosu od 39.817,41 eur (Dom u Milohnićima za potrebe otvaranja nove vrtićke grupe Dječjeg vrtića Katarina Frankopan te poslovni prostor u najmu koji će se preurediti u Interpretacijski centar gradske antičke baštine-Triton).

Rashodi za nabavu proizvedene dugotrajne imovine iznose 4.932.094,25 eur i bilježe povećanje od 348,4%.

Rashodi za poslovne objekte (Šifra 4212) ostvareni su u iznosu od 201.958,49 eur, što je za 27,7% više od ostvarenja prethodne godine. Nastavljena je izgradnja zgrade jedriličarskog kluba u Krku, u tijeku je uređenje igrališta na području Sv. Lucija te je završena I. faza sportske zone u naselju Vrh.

Rashodi za izgradnju ceste (šifra 4213) realizirani su u iznosu od 634.953,29 eur. Tijekom ovog obračunskog razdoblja završena je izgradnja spoja ulice Mali Kartec i Creske ulice te nerazvrstane ceste na predjelu Sv. Petar u gradu Krku. Rekonstruiran je i saniran asfalt na dijelovima nerazvrstanih cesta na području grada Krka, Vrha i naselja Milohnići.

Ulaganja u ostale građevinske objekte (4214) iznose 3.508.221,35 eur te bilježi znatno povećanje u odnosu na isto razdoblje prethodne godine. U najvećoj mjeri odnose se na projekt izgradnje širokopojasne mreže otoka Krka te na izgradnju (rekonstrukciju) javne rasvjete na području grada Krka.

Izdaci za postrojenje i opremu iznose 453.391,87 eur, što je 33,9% više od ostvarenja u istom razdoblju prethodne godine. Povećanje je rezultat nabave sustava za videonadzor ukopanih kontejnera, kao i sustav nadzora za prometno redarstvo.

Izdaci za prijevozna sredstva iznose 3.599,00 i bilježe povećanje od 39,6% u odnosu na isto razdoblje prethodne godine zbog nabave skutera za potrebe prometnog i komunalnog redarstva.

Ukupni rashodi za nematerijalnu proizvedenu imovinu (Šifra 426) smanjeni su za 11,6% i iznose 129.970,25 eur.

Ulaganja za računalne programe u ovom izvještajnom razdoblju ostvarena su u iznosu od 1.012,01 eur, dok su prošloj godini bilježe ostvarenje u iznosu od 14.889,84 eur (izrada aerofotogrametrijskog snimanja i digitalnog ortofota Grada Krka, nadogradnja baze podataka - ATLAS 14 GRADA KRKA).

Umjetnička, literarna i znanstvena djela (projektna dokumentacija) ostvarena su u iznosu od 109.345,74 eur, odnosno 18,1% više od istog razdoblja prethodne godine, dok ostala nematerijalna proizvedena imovina iznosi 19.612,50 eur i odnosi se na projektnu dokumentaciju za pripremu projekata za financiranje iz EU fondova.

Rashodi za dodatna ulaganja na nefinancijskoj imovini (Šifra 45) ostvareni su iznosu od 308.900,50 eur i odnose se na realizaciju projekta rekonstrukcije građevine na Trgu Kamplin i prenamjene u multimedijalni centar za posjetitelje, kao i na energetsku obnovu zgrade Društvenog centra Krk.

Bilješka 16 (Šifra 8)

Primici od financijske imovine i zaduživanja (Šifra 8) nisu ostvareni u ovom izvještajnom razdoblju kao ni u istom izvještajnom razdoblju prethodne godine.

Bilješka 17 (Šifra 5)

Izdaci za financijsku imovinu i otplatu zajmova su povećani za 1% i iznose 310.425,83 eur.

Izdaci za dionice i udjele u glavnici iznose 57.698,70 eur (bilježe povećanje od 92,8% u odnosu na isto izvještajno razdoblje prethodne godine) i odnose se na uplaćeni, a neupisani udio u vlasništvu Smart island Krk d.o.o. za izgradnju EKI mreže.

Realizirano je 128.052,99 eur za kredit za izgradnju Dječjeg vrtića Katarina Frankopan (PBZ), 49.816,96 eur za kredit za izgradnju sportske dvorane osnovne škole u Krku (Addiko bank), 32.993,90 za kredit sa Hrvatskom bankom za obnovu i razvitak za financiranje projekta Modernizacija javne rasvjete u dijelu Grada Krka (kreditiranje iz ESIF kredita za javnu rasvjetu- EU fond) te 41.854,28 eur za kredit za izgradnju ceste na području Mali Kartec (Erste banka).

Bilješka 18 (Šifra X006)

Višak prihoda iz 2022. godine iznosi 2.248.066,75 eur te je raspoređen i utrošen prema Odluci Gradskog vijeća Grada Krka.

Višak prihoda i primitaka za razdoblje I-IX 2023. godine iznosi 1.244.762,90 eur, pa ukupni višak prihoda i primitaka za razdoblje I-IX 2023. godine iznosi 3.492.829,65 eur.

## NOVČANA SREDSTVA

Bilješka 19 (Šifra 11P – 11K)

Stanje žiro računa na kraju izvještajnog razdoblja iznosi 4.905.481,61 eur (redovni račun proračuna 4.905.444,21 eur te žiro račun Vijeća srpske nacionalne manjine u iznosu od 37,40 eur). Na dan 30.09.2023. godine stanje u blagajni je 3,87 eur.

**BILJEŠKE UZ IZVJEŠTAJ O OBVEZAMA NA DAN 30. 09. 2023. GODINE (OBRAZAC OBVEZE)**

**STANJE OBVEZA 1. SIJEČNJA (ŠIFRA V001)**

Stanje obveza 1. siječnja 2023. godine iznosilo je 1.508.409,13 eur.

**STANJE OBVEZA NA KRAJU IZVJEŠTAJNOG RAZDOBLJA (ŠIFRA V006)**

Ukupne obveze na dan 30. rujna 2023. godine iznose 1.811.862,55 eur.

Na dan 30.09.2023. u knjizi ulaznih računa nepodmirene obveze prema dobavljačima iznose 1.055.112,08 eur, obveza za plaću je 57.759,39 eur, za prijevoz na posao zaposlenika 998,28 eur, konto 2329 716,41 eur, konto 2393 (obveze za više uplaćene poreze, carine i pristojbe) 9.684,36 eur, obveze za predujmove, jamčevine i obveze za naplaćene tuđe prihode (konto 2395) 57.739,79 eur, za PDV 260.915,40 eur te obveze za kredite i zajmove 369.601,15 eur.

**STANJE DOSPJELIH OBVEZA NA KRAJU IZVJEŠTAJNOG RAZDOBLJA (ŠIFRA V007)**

Na kraju izvještajnog razdoblja nije bilo dospjelih obveza.

**STANJE NEDOSPJELIH OBVEZA NA KRAJU IZVJEŠTAJNOG RAZDOBLJA (ŠIFRA V009)**

Nedospjele obveze na kraju izvještajnog razdoblja iznose 1.811.862,55 eur, a sastoje se od obveza za rashode poslovanja u iznosu od 450.705,33 eur, obveza za nabavu nefinancijske imovine u iznosu od 991.556,07 eur te obveza za financijsku imovinu u iznosu od 369.601,15 eur.

**OBVEZE ZA FINANCIJSKU IMOVINU (ŠIFRA ND dio 25,26)**

Nedospjele obveze za financijsku imovinu iznose 369.601,15 eur i čine 20,40% ukupnih nedospjelih obveza.

Stanje obveza po kreditima na kraju izvještajnog razdoblja je 85.368,63 eur za kredit za izgradnju Dječjeg vrtića Katarina Frankopan (PBZ), 69.772,15 eur za kredit za izgradnju ceste na području Mali Kartec u Krku (Erste banka), 214.460,37 eur za kredit za financiranje projekta Modernizacije javne rasvjete u dijelu Grada Krka (kreditiranje iz ESIF kredita za javnu rasvjetu- EU fond) koji je ugovoren sa Hrvatskom bankom za obnovu i razvitak 2019. godine.

Bilješku sastavio Gradonačelnik

Mladen Pavačić, dipl.oec. Darijo Vasilić, prof.